open-index/open-wikipedia-markdown huggingface dataset:
פארק הנשיאים

**פארק הנשיאים** (באנגלית: **Presidents Park**) הוא גן פסלים ומוזיאון פתוח שהיה ממוקם בוויליאמסבורג, במדינת וירג'ינה שבארצות הברית.

## הפארק
בגן, ששטחו 40 דונמים, מוצגים פסלים של 43 מנשיאי ארצות הברית (פרוטומות של הנשיאים), שגובהם נע בן 5.5 ל־6.1 מטרים - כל הנשיאים מאז ג'ורג' וושינגטון ועד ג'ורג ' ווקר בוש.

הפסלים פוסלו על ידי הפסל דייוויד אדיקס (David Adickes) מיוסטון שבטקסס. אדקינס רצה להציב את הפסלים בוושינגטון די. סי. בירת ארצות הברית, אולם לא קיבל אישורים לכך, ולכן יצר קשר עם היזם ניומן.

אדיקס קיבל את השראתו ליצירת הפסלים בעת שחלף ליד בהר ראשמור, בשובו חזרה מטיול בקנדה.

הפרק נפתח במרץ 2004 על ידי היזם המקומי אוורט "היילי" ניומן השלישי (Everette H."Haley" Newman III), אשר העביר את הפסלים מיוסטון לוירג'ינה במספר משלוחים מאז שנת 2000.
[ממוזער|פסליהם של הנשיאים [ג'רלד פורד וריצ'רד ניקסון]]
הפרק נקלע לבעיות כלכליות, ולכן לא הוסיף נשיאים נוספים לאחר בוש (פסלו של ברק אובמה היה צפוי לעלות 60,000 דולר אמריקאי, והפארק לא יכול היה לרוכשו).

כישלונו של הפארק נבע ממיקומו (הוא היה ממוקם מאחורי מלון, כך שלא ניתן היה לראותו מהכביש הראשי, וכן בשל מרחקו מאתרי תיירות אחרים בווירג'יניה - כגון ויליאמסבורג הקולוניאלית).
הפארק נסגר ב-30 בספטמבר 2010.

הפארק עוקל, ומכרז למכירתו נקבע ל-26 באפריל 2012, אולם המכרז לא יצא לפועל.

נושי הפארק העמידו למכירה את שטח הפארק (ללא הפסלים) ב-28 בספטמבר 2012.

כוונתם של הנושים הייתה להשמיד את הפסלים. הפסלים הוצאו מהפארק עד ינואר 2013 והועברו לאחסון על ידי האוורד הנקינס (Howard Hankins). ערוץ נשיונל ג'יאוגרפיק הפיק תוכנית על מאמצי הנקינס להצלת הפסלים.

## פארק הנשיאים (דקוטה הדרומית)

בעקבות פתיחת גן הפסלים בווירג'יניה, האמן דייוויד אדקינס פסל פסלים זהים נוספים, והקים בשנת 2004 גן פסלים ומוזיאון פתוח, בעיירה ליד, שבמדינת דקוטה הדרומית.

פארק זה שהופעל על ידי האמן עצמו, נסגר אף הוא עקב קשיים כלכליים, והפסלים הועברו לאתרים שונים ברחבי המדינה.

## לקריאה נוספת

• Karin Brulliard, **[https://books.google.co.il/books?id=7fcNAQAAIAAJ&pg=PA513&lpg=PA513&dq=%22Challenger+Mountains%22&source=bl&ots=JDNDQHlHic&sig=ACfU3U2DrYsb3WR80F176gNLWaZNI-hndA&hl=en&sa=X&ved=2ahUKEwjHvOWb3OfoAhWO6qQKHVsICEE4FBDoATABegQIDBAu#v=onepage&q=%22Challenger%20Mountains%22&f=false Following the Leaders Presidents Park Overwhelms Visitors, Overcomes Skepticism]**, וושינגטון פוסט Monday, July 19, 2004; Page B01

## קישורים חיצוניים

 בארכיון האינטרנט
* תיאור הפארק וקורותיו במגזין מכון הסמית'סוניאן
* הסרט המתאר את הצלת הפסלים באתר ערוץ נשיונל ג'יאוגרפיק

## הערות שוליים

קטגוריה:וירג'יניה: מוזיאונים
קטגוריה:וירג'ינה: פארקים
קטגוריה:ארצות הברית: גני פסלים
קטגוריה:וירג'יניה: מוזיאונים לאמנות
קטגוריה:ויליאמסבורג (וירג'יניה)
קטגוריה:דקוטה הדרומית: מוזאונים לאמנות
קטגוריה:אנדרטאות ומבנים המנציחים את נשיאי ארצות הברית
Rocks and Honey

**Rocks and Honey** (בעברית: **סלעים ודבש**) הוא אלבום האולפן ה-16 של הזמרת הוולשית בוני טיילר. הוא יצא לאור ב-8 במרץ 2013, על ידי חברות תקליטים שונות. מתוך האלבום יצא הסינגל "Believe in Me", איתו ייצגה טיילר את הממלכה המאוחדת באירוויזיון 2013. בנוסף, יצאו שני סינגלים נוספים.

האלבום הגיע למקום ה-13 במצעד האלבומים העצמאיים של חברת המצעדים הרשמית.

## רקע והפקה
האלבום הופק על ידי דייוויד הוף ויצא בסמוך לאירוויזיון 2013, מה שגרם לכך שהוא זכה להצלחה רבה ברחבי העולם. הביקורות כלפיו היו חיוביות מאוד, תוך שהוא הפך לאחד מהאלבומים האהובים ביותר של טיילר על מבקרי המוזיקה. ב-So So Gay הוא קיבל ציון של חמישה כוכבי זהב מתוך חמישה בסך הכול.

ב-Entertainment Focus וב-Music-News קיבל דירוג של ארבעה כוכבי זהב, בעוד שב-*The Yorkshire Times* קיבל דירוג של חמישה כוכבי זהב.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי בוני טיילר
קטגוריה:אלבומים באנגלית
קטגוריה:אלבומי קאנטרי פופ
קטגוריה:אלבומי חברת וורנר רקורדס
פוקואיזאורוס

**פוקואיזאורוס** (שם מדעי: ***Fukuisaurus***; מילולית: "הלטאה של פוקואי") הוא סוג של דינוזאור צמחוני מקבוצת האורניתופודה שחי ביפן במהלך הקרטיקון לפני 125 מיליון שנה מזמננו. במראהו היה קרוב לאיגואנודון, אך היה קטן יותר והיה מאבות ההדרוזאוריים. הוא התגלה בתצורת קיטדני  שבהונשו, יפן, ותואר בשנת 2003. סוג זה כלל מין אחד - *Fukuisaurus tetoriensis*, הקרוי על שם קבוצת טטורי (Tetori Group). בהמשך התגלו ממצאים נוספים שהשתייכו לסוג זה.

## מאפיינים
הפוקואיזאורוס היה אורניתופוד קטן יחסית והחוקר גרגורי ס. פאול העריך ב-2010 שהגיע לאורך 4.5 מטרים ולמשקל 400 קילוגרם. בדומה לאיגואנודון היה בעל גפיים קדמיות קצרות בעלות מעט זיזים על הכפות והיה בעל חוליות זנב גדולות שעזרו ליציבה. היו לו לסתות קצרות עם חוטם כפוף כמו של האלטירינוס, ובתוך הלסת שורה של שיניים קצרות אחוריות שעזרו לטחינת מזון. הוא התקיים ביערות של יפן מלפני 125 מיליון שנה, אולי בעדרים קטנים כמו קרוביו וניזון מעלים או מצמחייה קרקעית.

החוקרים חלוקים על שיוכו אף שמוסכם שהוא שייך לקבוצה איגואנודונטיה. חלק מהחוקרים רואים בו בן למשפחת האיגואנודוניים בעוד אחרים רואים בו דמוי הדרוזאור. כיום הוא נחשב לטקסון ללא מקור בקבוצה אנקילופולקסיה.

## קישורים חיצוניים

קטגוריה:אורניתופודה
קטגוריה:דינוזאורים שחיו בקרטיקון תחתון באסיה
קטגוריה:מאובני טקסונים שתוארו ב-2003
קטגוריה:יפן: מאובנים
פולגורותריום

**פולגורותריום** (שם מדעי: ***Fulgurotherium***; פירוש השם: "בהמת/חית ברק", זאת אף על פי שהסיומת "therium" נהוגה בעיקר אצל יונקים) הוא סוג של דינוזאור צמחוני קטן ממשפחת ההיפסילופודוניים שחי באוסטרליה בתור הקרטיקון לפני 99 עד 96 מיליון שנה מזמננו. הוא היה קרוב של הלילינזאורה שגם חי באוסטרליה של הקרטיקון. כיום רואים בו טקסון מוטל בספק.

דינוזאור זה התגלה בתצורת גרימן קריק  בניו סאות' ויילס והתגלה ממנו ממצא של עצם ירך בודדת. הסוג תואר בידי פרידריך פון הינה  ב-1932.

היה זה דינוזאור קטן באורך של מטר עד מטר וחצי שבתחילה נחשב לתרופוד הקרוב לאורניתומימיים. עם זאת מבנה הרגל הזכיר רגליים של היפסילופודוניים כמו ההיפסילופודון והוא נחשב לאורניתופוד פרימיטיבי וקטן. עם זאת ממצאים שלו ממפרץ הדינוזאור  בויקטוריה מכיל ממצאים של אורניתופודים רבים הדומים לו וחסרי הבחנה, כך שהוא נחשב לטקסון מוטל בספק.

## קישורים חיצוניים

קטגוריה:אורניתופודה
קטגוריה:דינוזאורים שחיו בקרטיקון עליון באוסטרליה
קטגוריה:טקסונים שנויים במחלוקת
פנחס לביא

**פנחס לביא** (4 בספטמבר 1935 – 31 ביולי 2020) היה דיפלומט ישראלי; שגריר ישראל בסווזילנד והרפובליקה הדומיניקנית.

## ביוגרפיה
אביו, שמואל לוברט, נולד באסטרחן, רוסיה. הוריו של שמואל עלו לישראל בשנת 1933, התיישבו בפרדס חנה והיו בעלי פרדסים וחקלאים. שמואל היה סוחר עורות ופרוות; בעקבות כך, הגיע ליריד העורות והפרוות בלייפציג, שם פגש את אשתו יהודית מור, ילידת העיר, שלאביה היה עסק של עורות ופרוות. הם התחתנו בשנת 1925 בלייפציג, בה נולד כעבור שנה בנם הראשון אריה. פנחס לוברט (לימים לביא) נולד בשנת 1935 בדנציג. בשנת 1938 עלתה המשפחה לארץ ישראל. הם התיישבו בפרדס חנה ועסקו בחקלאות ובפרדסנות.
הוא למד בבית הספר הימי כפר גלים ויחסים בינלאומיים באוניברסיטה הפתוחה.

בשנים 1964–1968 היה סגן ראש משלחת משרד הביטחון במלאווי, בראשותו של פנחס גונן, שאימנה את הצבא המקומי לאחר קבלת העצמאות מהבריטים. בעת שהותו בשליחות בחו"ל עיברת את שם משפחתו והחליפו מלוברט ללביא, בהתאם לדרישתו של דוד בן-גוריון להחלפת שמות משפחה לועזיים בעבריים. בשנת 1970 נשלח לתאילנד, בה היה קצין המנהלה ונספח העיתונות בשגרירות ישראל בבנגקוק עד לשנת 1974. ב-1972 היה אחד מששת אנשי משרד החוץ שהוחזקו כבני ערובה בשגרירות ישראל בבנגקוק בידי פלסטינים מארגון "ספטמבר השחור".

בשנים 1974–1979 עבד באגף הכספים במשרד החוץ: כעוזר מינהלי, ראש מדור חו"ל ומנהל מחלקת תשלומי פרט. בשנים 1979–1984 שירת בפריז כיועץ וכקצין מנהלה אזורי לספרד, פורטוגל וצרפת. בשנת 1984 ובשנים 1990–1993 שימש כמנהל מחלקת שיגור קליטה ופרט, בשנים 1984–1986 היה מזכיר קרן ריפוי, אגף מינהל. בשנים 1986–1990 שירת בניו יורק כיועץ וכקצין מנהלה אזורי לאטלנטה, בוסטון, מיאמי ופילדלפיה.

בשנים 1993–1995 כיהן לביא כשגריר במבבנה, סווזילנד ושגריר לא תושב במסרו, לסוטו.

בשנים 1995–2000 כיהן לביא כשגריר בסנטו דומינגו, הרפובליקה הדומיניקנית; וכשגריר במדינות מאומנות: אנטיגואה וברבודה, ברבדוס, גרנדה, ג'מייקה, דומיניקה, האיטי, סנט וינסנט והגרנדינים, סנט לוסיה, סנט קיטס ונוויס. בשנת 2000 פרש לגמלאות ממשרד החוץ.

פנחס לביא היה נשוי מ-1955 ועד למותו לרחל לביא, להם נולדו ארבעה ילדים. במהלך השנים אשתו עבדה בשגרירויות בהן שירת ובמשרד החוץ.

## קישורים חיצוניים
* פנחס לביא, באתר ההנצחה של משרד החוץ

## הערות שוליים

קטגוריה:שגרירי ישראל באסוואטיני
קטגוריה:דיפלומטים ישראלים
קטגוריה:בני ערובה ישראלים
קטגוריה:ישראלים ילידי ברית המועצות
קטגוריה:אנשי העלייה החמישית
קטגוריה:בוגרי כפר הנוער כפר גלים
קטגוריה:בוגרי האוניברסיטה הפתוחה
קטגוריה:שגרירי ישראל ברפובליקה הדומיניקנית
קטגוריה:שגרירים בהאיטי
קטגוריה:לסוטו: יחסי חוץ
קטגוריה:אנטיגואה וברבודה: יחסי חוץ
קטגוריה:ג'מייקה: יחסי חוץ
קטגוריה:גרנדה: יחסי חוץ
קטגוריה:האיטי: יחסי חוץ
קטגוריה:דומיניקה: יחסי חוץ
קטגוריה:סנט לוסיה: יחסי חוץ
קטגוריה:סנט וינסנט והגרנדינים: יחסי חוץ
קטגוריה:סנט קיטס ונוויס: יחסי חוץ
קטגוריה:ברבדוס: יחסי חוץ
קטגוריה:ישראלים שנולדו ב-1935
קטגוריה:ישראלים שנפטרו ב-2020
עמק קוננט (אנטארקטיקה)

**עמק קוננט** (באנגלית: **Conant Valley**) הוא עמק בחלק הדרומי של הרי דרווין, בארץ אואטס, שבאנטארקטיקה.

העמק ממוקם בין מצוק דנקן, ורמת קומיוניקיישן.

העמק נפתח לקרחון הת'רטון.

העמק נמצא בגובה של 1,232 מטרים מעל פני הים.

## היסטוריה
### מקור השם

העמק נקרא על שמו של ניל קוננט (Neil Conant), מפעיל מערכות תקשורת במשך 15 עונות מחקר (קיצים אנטארקטיים) בין השנים 1984–2001, מהם שלושה קיצים שירת בתחנת סיפל, וביתרה שירת בתחנת הקוטב הדרומי (תחנה האנטארקטית אמונדסן-סקוט).

## קישורים חיצוניים

* עמק קוננט באתר הסקר הגאולוגי של ארצות הברית
* עמק קוננט באתר הגאזט האנטארקטי של ממשלת אוסטרליה
* עמק קוננט באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור עמק קוננט
* מפת אזור עמק קוננט
* מחשבון מרחקים - המרחק מעמק קוננט לאתרים סמוכים

## הערות שוליים

קוננט
רינכניה

ממוזער|איור ראש אפשרי
**רינכניה** (שם מדעי: *Rinchenia*) הוא סוג של דינוזאור תרופוד ממשפחת האובירפטוריים שהתגלה בתצורת נמגט  במדבר גובי שבמונגוליה, וחי במשך הקרטיקון העליון, כ-70 מיליון שנה לפני זמננו. סוג זה תואר למדע בשנת 2004 והכיל מין יחיד - *Rinchenia mongoliensis*. הסוג נקרא לכבוד החוקר רינחן ברסבולד  - אשר סיווג אותו לראשונה, תחילה כמין של קרוב משפחתו המוכר - האובירפטור, אך מספר הבדלים במבנה השלד הפרידו אותו לסוג שונה. כמה חוקרים ראו בו טקסון בטל, אך מחקר מ-2004 ראה בו סוג תקף.

הרינכניה נחשב לאחד מהגדולים שבבני משפחתו, באורך של 1.5 עד 2.5 מטרים, והיה בעל גולגולת גבוהה וקצרה בעלת כיפה קמורה בקצותיה ומקור קרני נוקשה, ובתוכו שיניים קטנות. הוא היה בעל שלד קל משקל, עם רגליים אחוריות חזקות כשל יען, אגן ירכיים רחב וגפיים קדמיות קטנות יחסית. ייתכן שהיה מכוסה בנוצות, בדומה לתרופודים אחרים.

דינוזאור זה התאים לתנועה מהירה לאורך מדבר גובי הקדום והיה אוכל צמחים או אוכל כל, שחי בדומה לאובירפטור.

## קישורים חיצוניים

קטגוריה:אובירפטוריים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-2004
קטגוריה:מונגוליה: מאובנים
See You Again (שיר של מיילי סיירוס)

"**See You Again**" (בעברית: "**לראות אותך שוב**") הוא סינגל הבכורה של הזמרת האמריקאית מיילי סיירוס. הוא יצא לאור ב-29 בדצמבר 2007 כסינגל המוביל מהאלבום ''Meet Miley Cyrus'', אלבום הפסקול השני של הסדרה המקורית של ערוץ דיסני, האנה מונטנה, ואלבום האולפן הראשון של סיירוס. הוא נכתב על ידי סיירוס (תחת השם דסטיני הופ סיירוס) עם מפיקי השיר אנטונינה ארמאטו וטים ג'יימס. מאוחר יותר הוא חודש בגרסת רמיקס על ידי רוק מאפיה כסינגל השני מאלבום האולפן השני של סיירוס, *[[Breakout]]*. מבחינה מוזיקלית השיר הוא מסוגת דאנס-רוק ומכיל השפעות מז'אנרים מוזיקליים שונים, כולל מוזיקה אלקטרונית. מבחינה לירית, השיר מדבר על רומנטיקה של גיל העשרה.

"See You Again" זכה לשבחים ממבקרי המוזיקה, עם רבים שהחמיאו להרכב השיר ולקולה של סיירוס. זה היה השיר הראשון שלה שהצליח מסחרית; השיר גרם לפריצתה בפני קהלים חדשים ומדינות חדשות, וסלל את הדרך ללהיטים עתידיים. השיר הפך לסינגל המצליח ביותר של סיירוס באותה תקופה בכך שהגיע למקום ה-10 במצעד הבילבורד הוט 100 האמריקאי. מיקום השיא הגבוה ביותר שלה בעולם היה במקום הרביעי בהוט 100 הקנדי. אף על פי שקליפ רשמי לשיר מעולם לא צולם, השיר קיבל קליפ שיווקי לגרסת הרמיקס, שנלקח מהופעתה של סיירוס במשחקי ערוץ דיסני לשנת 2008. השיר קודם באמצעות שפע של הופעות חיות ששודרו בטלוויזיה. השיר נכלל ברשימת השירים שבוצעו בסיבובי ההופעות של סיירוס, "Best of Both Worlds Tour", "Wonder World Tour" ו"Gypsy Heart Tour".

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירי 2007
קטגוריה:סינגלי בכורה מ-2007
קטגוריה:שירי מיילי סיירוס
קטגוריה:שירים באנגלית
קטגוריה:שירים שנכתבו על ידי אנטונינה ארמאטו
קטגוריה:שירים שנכתבו על ידי טים ג'יימס
קטגוריה:שירים שנכתבו על ידי מיילי סיירוס
קטגוריה:שירים שהופקו על ידי רוק מאפיה
קטגוריה:שירים על בני נוער
קטגוריה:שירי דאנס-רוק
קטגוריה:שירי פופ רוק אמריקאיים
קטגוריה:סינגלים בהוצאת הוליווד רקורדס
אלכסנדר דאלרימפל

**אלכסנדר דאלרימפל** (באנגלית: **Alexander Dalrymple**; 24 ביולי 1737 – 19 ביוני 1808) היה גאוגרף סקוטי וההידרולוג הראשי של האדמירליות הבריטית. הוא היה התומך העיקרי בתיאוריה שקיימת יבשת עצומה שלא התגלתה בדרום האוקיינוס השקט, טרה אוסטרליס אינקוגניטה. הוא הפיק אלפי תרשימים ימיים, מיפה לראשונה ימים ואוקיינוסים, ותרם משמעותית לבטיחות הספנות. התיאוריות שלו עוררו מספר משלחות בחיפוש אחר ארץ מיתית זו, עד שמסעו השני של ג'יימס קוק (1772–1775) הביא למסקנה שאם היא קיימת, היא נמצא דרומה יותר מקו רוחב °65 של קו הרוחב הדרומי.

## ביוגרפיה
דאלרימפל נולד בניו-היילס, ליד אדינבורו, האחד-עשר מתוך חמישה-עשר ילדיהם של סר ג'יימס דאלרימפל ואשתו ליידי כריסטיאן המילטון, בתו של הרוזן מהאדינגטון.

הוא נסע ללונדון בשנת 1752 ומונה לעבוד בחברת הודו המזרחית הבריטית, והוצב לראשונה במדרס. הוא הגיע למדרס בשנת 1753. בזמן שהיה עם חברת הודו המזרחית הוא התעניין באפשרויות הסחר עם הודו המזרחית וסין, ובהמשך ניהל משא ומתן על הסכם עם הסולטאן סולו וביקר בקנטון בגיל 22. הוא נבחר לסגן מושל זמני על ידי מועצת מנילה עם עזיבתו של דוסון דרייק ב־29 במרץ 1764. לאחר מכן הוא עזב את מנילה ב -10 באפריל לפגישה עם הסולטן אלימודין הראשון.
ממוזער|345x345 פיקסלים|הגלובוס של אלכסנדר דאלרימפל, במוזיאון המלכותי בסקוטלנד
בשנת 1765 חזר ללונדון שם נבחר לעמית של החברה המלכותית. שם התוודע למהנדס האזרחי ג'ון סמיטון, שבמהלך מחקריו על טחנות רוח תכנן סולם תיאורי לציון מהירות הרוח. סולם זה פורסם בעיתון שעבורו הוענק לו מדליית קופלי. בספר – "סולם מהירות הרוח: סולם הבופור" מספר הסופר סקוט הולר כי מסעותיו של דאלרימפל שכנעו אותו. שסולם סטנדרטי למדידת מהירות הרוח בים יהיה בעל ערך רב עבור המלחים, וכי הוא כלל את הסולם של סמיטון בעבודתו בניווט מעשי, שכתב בסביבות 1790 אך מעולם לא פורסם. הוא האמין כי דאלרימפל העביר מידע זה לפרנסיס בופורט, שמאוחר יותר זיקק את סולם הרוח הנושא את שמו.

תוך כדי תרגום כמה מסמכים ספרדיים שנתפסו בפיליפינים בשנת 1762, מצא דאלרימפל את עדותו של לואיס ואס דה טורס שהוכיח על קיום מעבר ימי דרומית לגינאה החדשה המכונה מצר טורס. גילוי זה הביא את דאלרימפל לפרסם את האוסף ההיסטורי של מסעות ותגליות בדרום האוקיינוס השקט בשנים 1770–1771, שעורר עניין רב בדבר טענתו לקיומה של יבשת לא ידועה, שכונתה "טרה אוסטרליס", על ידו ועל ידי קרטוגרפים שקדמו לו. בינתיים, ג'יימס קוק מונה במקומו להוביל את המשלחת לדרום האוקיינוס השקט אשר בשנת 1770 גילתה את החוף המזרחי של אוסטרליה.

בשנת 1772 פרסם דאלרימפל את מערך הגרפים הראשון שלו, ארבעה מהם היו מהים סביב סולו. בשנת 1779 הוא עמד בראש המשרד ההידרולוגי של חברת הודו המזרחית, ושל משרד האדמירליות בשנת 1795.

בשנת 1782 נבחר דאלרימפל כחבר זר ב.

## קישורים חיצוניים

* 

## הערות שוליים

קטגוריה:גאוגרפים בריטים
קטגוריה:מגלי ארצות בריטים
קטגוריה:בריטים שנולדו ב-1737
קטגוריה:בריטים שנפטרו ב-1808
McCartney III

***McCartney III*** הוא אלבום האולפן ה-18 של פול מקרטני, שיצא לאור ב-18 בדצמבר 2020, על ידי חברת התקליטים קפיטול רקורדס.

האלבום הוא השלישי בסדרת האלבומים *McCartney*, אחרי *[[McCartney]]* שיצא ב-1970 ו-*[[McCartney II]]* שיצא ב-1980.

האלבום קיבל מועמדות בטקס פרסי גראמי ה-64 בקטגוריה אלבום הרוק הטוב ביותר.

## רקע
בשלהי 2020 פורסם כי פול מקרטני צפוי להוציא אלבום שהוקלט כולו בביתו, בסאסקס, בריטניה, בעת סגר שהוטל בעירו בעקבות מגפת הקורונה.

זהו האלבום השלישי והמצופה בסדרת אלבומי *McCartney*, שיצאו כל אחד בראשיתו של עשור חדש ואופיינו בחדשנות סגנונית ומוזיקלית. האלבום ממשיך את הקו שהתוו קודמיו; גם הפעם מקרטני הפיק את האלבום בעצמו, בתנאי אולפן ביתי, וניגן על כל הכלים.

את תהליך יצירת האלבום תיאר מקרטני כך: "מדי יום הייתי מקליט קטע עם כלי הנגינה שאיתו כתבתי את השיר, ובאופן הדרגתי, הייתי מלביש עליו שכבות מהקלטות קודמות; זה הסב לי הנאה מרובה. מדובר במוזיקה שהנך יוצר עבור עצמך, יותר מאשר מוזיקה שנועדה לשרת איזו תכלית. אז פשוט זרמתי עם מה שאני אוהב לעשות. לא שיערתי שייצא מזה אלבום."

במהלך ההקלטות, ניגן פול בכלים ששימשו עבור ההקלטות באולפני אבי רוד בעידן הביטלס, וכמו כן בכלים שליוו את הזמר אלביס פרסלי.
את עטיפת האלבום עיצב האמן אד רושה.

## רשימת השמעה

## משתתפים
* פול מקרטני - כלי נגינה ושירה

## קישורים חיצוניים

## הערות שוליים

קטגוריה:אלבומי פול מקרטני
קטגוריה:אלבומים באנגלית
קטגוריה:אלבומים שהופקו על ידי פול מקרטני
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת קפיטול רקורדס
קטגוריה:אלבומי המשך
יחסי סמואה–ספרד

**יחסי סמואה–ספרד** הם היחסים הבילטרליים והדיפלומטיים בין ספרד לסמואה. לסמואה אין שגרירות בספרד. לספרד יש קונסוליית כבוד באפיה.

## יחסים דיפלומטיים
ספרד מקיימת יחסים עם סמואה מאז 1980.

## יחסי סחר
בשנת 2018 סכום הייצוא של ספרד לסמואה עמד על 252 אלף דולר, כאשר מיץ פירות, תרופות ונייר לסיגריות הם המוצרים העיקריים.

מנגד עמד סכום הייצוא של סמואה לספרד בשנת 2018 על 839 אלף דולר כאשר סומאה מייבאת לספרד רק מכשירי וידאו.

## ראו גם
* יחסי החוץ של סמואה 
* יחסי החוץ של ספרד

## הערות שוליים

קטגוריה:ערכים ללא קטגוריות פיזיות - יחסי חוץ
דוד בן-עוזיאל

**דוד בן-עוזיאל** (נולד ב-1935, הידוע בכינויו **"טרזן"**) הוא איש מערכת הביטחון וקצין בדרגת אלוף-משנה בדימוס בצה"ל.

## ביוגרפיה
בן-עוזיאל נולד בחיפה, למד בבית הספר תחכמוני בעיר ובתיכון בקיבוץ חולדה. במהלך מלחמת העצמאות שימש כרץ-קשר באצ"ל ירושלים. את הכינוי "טרזן" קיבל מחבריו לאחר שהציל נער מטביעה בנחל נעמן.

ב-1952 התגייס במסגרת גרעין נווה איתן לנח"ל. הוא התנדב ליחידה 101, לאחר פירוקה הצטרף ב-1954 לגדוד 890 ושירת כמפקד מחלקת סיירים ומדריך בבית הספר ללוחמה זעירה (קורס לוחמת קומנדו). השתתף במרבית פעולות התגמול בהן מבצע אלקיים, פעולת קיביה, מבצע אגד, פעולת כנרת, מבצע לולב, מבצע יהונתן, מבצע גוליבר ומבצע שומרון. במלחמת סיני השתתף במבצע מכבש (הצניחה במיתלה) ובקרב המיתלה. לאחר המלחמה פיקד על פלוגה א' בגדוד 890.

במשך שנתיים שימש יועץ לצבא האתיופי מטעם צה"ל. בשובו לישראל הקים את בא"ח צנחנים בא-ראם ופיקד עליו. לאחר מכן הקים את מתקן אדם והיה מפקדו של המתקן. בהמשך שימש קצין אג"ם של חטיבה 16, סגן מפקד גוש באר שבע, מפקד גדוד וסגן מפקד חטיבה במילואים. במשך שנתיים שימש שליח בדרום אפריקה.

ב-1968 גויס למוסד. עבר קורס קציני איסוף ושירת בתפקידים מבצעיים בעיקר באפריקה עד פרישתו ב-1996. כאיש המוסד היה שותף במגעים עם הממשל האתיופי, ב-1969 נשלח לדרום סודאן כראש צוות סיור של המקום כדי לבחון האם יש מקום לשיתוף פעולה, כחלק מהמהלך הישראלי לבנות בריתות במעגל המרוחק יותר. מסקנותיו הביאו לביסוס הקשר עם הדרום סודנים. במשלחת הבאה היה אמון על ההקמה ועל ההכשרה של צבא המורדים במהלך מלחמת האזרחים הסודנית הראשונה ואף השתתף בפעילות המבצעית. סך הכול היה חבר בשמונה משלחות לאזור, בחמש מהן היה ראש המשלחת. בנוסף, בן-עוזיאל פעל במבצע אחים להעלאתם החשאית של יהודי אתיופיה.

ספרו "בשליחות המוסד לדרום סודן 1969-1972", שיצא לאור ב-2015 בהוצאת טבע הדברים, זיכה אותו בפרס מולדובן לספרות צבאית חדשה.

בן-עוזיאל בעל תואר ראשון מהחוג לאפריקה והמזרח התיכון באוניברסיטת תל אביב.

## חיים אישיים
נשוי לרותי, אב לשני בנים וסב ל-9 נכדים.
## קישורים חיצוניים

*דוד בן-עוזיאל (טרזן) באתר הצנחנים העשור הראשון
*
*דוקותיים | טרזן - דוד בן עוזיאל, לוחם בן 81 - חלק א, חלק ב', כאן 11
*
*
* 

## הערות שוליים

קטגוריה:אנשי המוסד
קטגוריה:זוכי פרס מולדובן
קטגוריה:חיילי חטיבת הצנחנים
קטגוריה:לוחמי האצ"ל
קטגוריה:לוחמי יחידה 101
קטגוריה:אלופי-משנה בצה"ל
קטגוריה:בוגרי אוניברסיטת תל אביב
קטגוריה:אנשי היישוב ילידי הארץ
קטגוריה:ישראלים שנולדו ב-1935
Sweet Harmony

"**Sweet Harmony**" הוא סינגל שבוצע על ידי הלהקה הבריטית The Beloved. השיר יצא לאור בשנת 1993 והוא נחשב למצליח ביותר של הלהקה.

## רקע
השיר נכלל באלבום השני של הלהקה, "Conscience".
הוא נכתב על ידי מייסד וסולן הלהקה ג'ון מארש ואשתו הלנה שהייתה חברה אף היא בהרכב. בממלכה המאוחדת דורג השיר במקום השמיני, והיה ללהיט מועדונים. הוא דורג במקום השלישי באוסטריה, במקום השישי בגרמניה ושווייץ, השביעי ביוון ובמקום 10 בישראל. במצעד אירופה הוט 100 דורג השיר במקום ה-20.

ג'ון אובראיין מ-AllMusic הגדיר את השיר כנתח של סינת'פופ מגניב המצליח גם אפלולי וגם אופורי בו זמנית. לארי פליק מבילבורד ציין כי השיר מלא בניואנסי טכנו קלים, מסר לירי מרומם, והגוונים המרגיעים והחמים של הסולן ג'ון מארש מוסיפים ג'אם מענג.

השיר זכה למספר גרסאות כיסוי, בין היתר בספרדית וברוסית.

## וידאו קליפ
הווידאו קליפ ל"Sweet Harmony" כולל את מארש בעירום ולצידו נשים עירומות, לרבות הדוגמנית ומגישת הטלוויזיה טס דאלי. מקור ההשראה לצילום זה הוא בעטיפת האלבום "Electric Ladyland" שהוציא ג'ימי הנדריקס בשנת 1968. בצילומים השתמשו באפקטים של הלבנה, עננים וערפל, כדי ליצור ניגודיות, בעוד המשתתפים משתמשים בזרועותיהם, רגליהם ושיערם לכסות עצמם.

הקליפ היה מועמד לפרס בחירת הקהל בטקס פרסי המוזיקה של MTV Europe בשנת 1993. נכון למאי 2022 לקליפ יש כ-27 מיליון צפיות בערוץ היוטיוב של הלהקה.

הקליפ זכה למחווה בפרק בסדרת האנימציה "ביוויס ובאטהד".

## קישורים חיצוניים

## הערות שוליים

קטגוריה:מוזיקת דאנס אלקטרונית
פשיטה משטרתית

[ממוזער|250px|[פשיטה, של מרשלים אמריקאים בארצות הברית]]
**פשיטת משטרה** היא פעולה מרוכזת וממוקדת בזמן ובמקום, המבוצעת על ידי כוחות משטרה, תוך היעזרות בגורם ההפתעה, כדי להביא למעצר מבוקשים ותפיסת חומרים וטובין שמעורבים בעבירות. הפעולה מבוצעת לעיתים יחד או בתיאום עם כוחות לא משטרתיים, דוגמת שלטונות המכס, חוקרי מס הכנסה וזרועות אכיפה אחרות.

במדינות טוטליטריות או תחת משטרי כיבוש פשיטות משטרה מופעלות גם כדי ללכוד מתנגדי משטר, כפי שהיה במדינות הכבושות במהלך מלחמת העולם השנייה.

פשיטה משטרתית יכולה להיות ממוקדת במטרה אחת, כמו ביעור מוקדי זנות או שיהיו לה מספר מטרות, כמו מעצר מבוקשים בסחר בסמים, תפיסת סמים, שחרור בני ערובה ועוד.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:משטרה
קטגוריה:פשיטות
Good Times Bad Times

**Good Times Bad Times** (בתרגום חופשי לעברית: **זמנים טובים זמנים רעים**) הוא שיר מאת להקת לד זפלין, הפותח באלבום הבכורה שלהם, Led Zeppelin. השיר נכתב על ידי ג'ון בונהם, ג'ימי פייג' וג'ון פול ג'ונס. השיר יצא לאור לראשונה כסינגל בשנת 1969 עם יציאת האלבום ודורג כמעט מיד בצמרת מצעד הבילבורד הוט 100. לשיר בוצעו 27 גרסאות כיסוי בידיי מוזיקאים רבים.

## מילות השיר
הליריקה של השיר נכתבה על ידי כל חברי הלהקה – מלבד רוברט פלאנט, סולנהּ. באותה התקופה שבה נכתב השיר, כמעט כל השירים נכתבו על ידי גיטריסט הלהקה, ג'ימי פייג'. רק בשלב מאוחר יותר החל פייג' לשכנע את פלאנט לכתוב גם הוא שירים, ועד מהרה התגלה ככשרוני במיוחד בתחום זה וכתב שירים רבים.

השיר עוסק בבלבול ואכזבות של גברים צעירים המתחילים להתעסק במין השני. הדובר בשיר הוא נער צעיר שנכנס לקשרי זוגיות וכאשר הן מתפרקות הוא נהיה יותר ויותר אדיש לגבי זה ("כשאשתי עזבה את הבית / עם גבר חום עיניים / ובכן, נראה לי שכבר לא אכפת לי"). כאשר היה צעיר יותר, בחורים מבוגרים ממנו 'הסבירו' לו על הנשים, ואיך על הגברים לנהוג לידם בצורה סקסיטית ומצ'ואיסטית. כעת, כאשר הוא בעצמו בקשר זוגי, הוא מבולבל ולא מבין מדוע נשים לא מעוניינות בו.

## סקירה מוזיקלית
השיר מנוגן בסגנון הארד רוק ובלוז. השיר נפתח עם התיפוף של בונהם, ממשיך עם ריף גיטרה בס של ג'ונס, תפקיד גיטרה מרכזי של פייג' והשירה הייחודית של פלאנט. מטרת השיר, גם בתור הרצועה הפותחת באלבום הבכורה וגם כסינגל הבכורה של הלהקה, הייתה להציג את יכולות וכישורי הלהקה במלוא עוצמתם. על כן, היה זה אחד השירים המורכבים והקשים ביותר שכתבה הלהקה. ג'ון פול ג'ונס אף העיד כי ריף הבס בשיר היה אחד מהקשים ביותר לכתיבה בכל מהלך הקריירה שלו.

## הפקה
השיר הופק על ידי ג'ימי פייג', כמו רוב הסינגלים של הלהקה, והוקלט באולפני "Olympic Studios" שבלונדון. אחת התגליות ששימשו את הלהקה בהמשך, הייתה כאשר פייג' רצה סאונד מיוחד ולא צפוי עבור סולו הגיטרה המרכזי בשיר. על כן, הוא חיבר את גיטרת הפנדר טלקסטר שלו למגבר לסלי ספיקר מה שיצר אפקט דיסטורשני וצורם לגיטרה.

## ביצוע בהופעות
"Good Times Bad Times" הושמע בהופעות הלהקה בשלמותו פעמים מעטות, ולרוב שימש רק כ'סיפתח' לשירים אחרים מהאלבום כמו "You Shook Me" או "I Can't Quit You". באלבומי דלוקס או שחזורים לאלבום שימש לרוב השיר כמבוא לשיר "Communication Breakdown". לעיתים רחוקות הוא מנוגן במלואו בהופעות חיות. הביצוע הארוך ביותר של הלהקה לשיר היה בהופעה של הלהקה ב-4 בספטמבר 1970, וכלל סולו בס ממושך של ג'ונס. השיר שימש גם כשיר הפותח בהופעת האיחוד של הלהקה, ללא בונהם, ב-10 בדצמבר 2007.

## ביקורות ודירוגים
בהערכה מאוחרת לשיר משנת 2016, שיבח אנדי גרין ממגזין "רולינג סטון" את השיר, וכתב כי הוא מתחיל את האלבום בפיצוץ: "הגיטרה של פייג' נמלטת מהרמקולים, שמנה ומאיימת; תופי הבס של ג'ון בונהם מטלטלים בכוח; רוברט פלאנט מסתובב סביב נושא הגבריות. הארד רוק שכזה לעולם לא יהיה שוב".

### מיקומי שיא

### דירוגים

## הגרסה של גודסמאק

להקת הרוק האמריקאית גודסמאק ביצעה גרסת כיסוי לשיר בשנת 2007, עבור אלבומם 'Good Times, Bad Times... Ten Years of Godsmack'. היה זה השיר היחיד באלבום שגם יצא כסינגל, והוא הושמע רבות בתחנות רדיו אמריקאיות שונות. לגרסה צולם אף וידאו קליפ בבימוי רוקי שנק, ומכיל צילומים מהופעות חיות.

### דירוגים

## קישורים חיצוניים

## הערות שוליים

קטגוריה:סינגלים מ-2007
קטגוריה:שירי לד זפלין
קטגוריה:שירים באנגלית
קטגוריה:סינגלים בהוצאת ריפבליק רקורדס
קטגוריה:סינגלים בהוצאת אטלנטיק רקורדס
קטגוריה:שירי גודסמאק
חרארד 'ט הופט

**חרארדוס (חרארד) 'ט הופט** (בהולנדית: **Gerard 't Hooft**; נולד ב-5 ביולי 1946) הוא פיזיקאי הולנדי, שחלק את פרס נובל לפיזיקה בשנת 1999 עם מרטינוס פלטמן "על הבהרת המבנה הקוונטי של האינטראקציות האלקטרו-חלשות בפיזיקה". 'ט הופט מכהן כפרופסור באוניברסיטת אוטרכט. מחקריו מתמקדים בעיקר ברנורמליזציה, חורים שחורים, כבידה קוונטית ותורת הכיול.

## ביוגרפיה
חרארד 'ט הופט נולד ב-5 ביולי 1946 בצפון הולנד וגדל בהאג. דודו הוא זוכה פרס נובל פריץ זרניקה. בשנת 1964 החל ללמוד באוניברסיטת אוטרכט לאחר לימודיו התיכוניים. בשנת 1969 החל לעבוד על הדוקטורט שלו עם מרטינוס פלטמן כמנחה. לאחר סיום הדוקטורט 'ט הופט החל לעבוד ב-CERN. בשנת 1974 חזר 'ט הופט לאוטרכט, שם החל לכהן כפרופסור וכשנתיים לאחר מכן התחתן.

## פרסים והוקרה
* פרס וולף – 1981
* מדליית לורנץ – 1986
* מדליית פרנקלין – 1995
* פרס נובל לפיזיקה – 1999
* מדליית הכבוד של מכון נילס בוהר – 2016

## קישורים חיצוניים

* 

* 

קטגוריה:זוכי פרס נובל לפיזיקה
קטגוריה:פיזיקאים הולנדים
קטגוריה:זוכי פרס נובל הולנדים
קטגוריה:הולנדים חברי האקדמיה הלאומית למדעים של ארצות הברית
קטגוריה:חברי האקדמיה הרוסית למדעים
קטגוריה:קצינים בלגיון הכבוד
קטגוריה:זוכי פרס וולף לפיזיקה
קטגוריה:זוכי מדליית לורנץ
קטגוריה:זוכי פרס דני היינמן לפיזיקה מתמטית
קטגוריה:אוטרכט: אישים
קטגוריה:חברי האקדמיה הצרפתית למדעים
קטגוריה:בוגרי אוניברסיטת אוטרכט
קטגוריה:סגל אוניברסיטת אוטרכט
קטגוריה:הולנדים שנולדו ב-1946
קטגוריה:זוכי מדליית פרנקלין
פדרו הראשון, מלך קסטיליה

**פֶּדְרוֹ הראשון, מלך קסטיליה** (בספרדית: **Pedro I de Castilla**; 30 באוגוסט 1334 – 23 במרץ 1369), אשר נודע בכינויו "**האכזר**" (*el Cruel*) ו"**הצודק**" (*el Justo*) היה מלך ממלכת קסטיליה וממלכת לאון בין השנים 1350–1369. אחרון שליטי בית איבריה. נודע בתמיכתו ביהודי ספרד.

## ביוגרפיה
פדרו ירש את אביו, אלפונסו האחד עשר, מלך קסטיליה, בגיל 15, וז'אן השני, מלך צרפת ראה סיכוי להכניס את ממלכת קסטיליה לברית צבאית נגד ממלכת אנגליה במסגרת מלחמת מאה השנים.

הברית הוסדרה בתוך כשנתיים בשנת 1352, ופדרו נאלץ להתחתן בשנת 1353 עם בלאנש, בתו של פייר, דוכס בית בורבון כדי להסדיר את הברית, אף שכבר היה מאוהב בלהט במריה דה פדילה - בת אצולה שהייתה אמורה להישאר פילגשו, ואולי אשתו החוקית, עד מותה בשנת 1361. הוא נטש את בלאנש מיד לאחר הנישואין. מעשה זה שבר את הברית הפרנקו-קסטיליאנית עוד בצעירותה.

בבית התמודד פדרו מיד עם שורה של אחים למחצה לא לגיטימיים אשר טענו לכתר, בראשות אנריקה מטרסטמרה (לימים אנריקה השני, מלך קסטיליה), שכדי לזכות בתמיכה בשאיפותיו הלא מוגדרות, הכריז על עצמו כמגן על פריבילגיות האצולה. לאחר שהוביל כמה מרידות שפדרו ריסק במהרה, אנריקה, שלא הצליח לזכות באהדה פופולרית כלשהי, נמלט לצרפת בשנת 1356 והציע לשרת את הכתר הצרפתי כנגד אחיו. פדרו היה תומך נלהב של יהודי ספרד, ואף החזיק פילגש יהודייה. ואנריקה השתמש בתמיכתו ביהודים בשביל להרים את חמתם של הקתולים הרדיקלים בחצי האי האיברי.

משנת 1356 ועד 1366 פדרו השתתף במלחמה מרה עם ממלכת אראגון, שמלכהּ, פדרו הרביעי, תמך בחזקתו של אנריקה לכס קסטיליה. במהלך המלחמה צלח פדרו במערכות רבות נגד אראגון, בעוד שתעמולה נגדו לא הצליחה לערער את הנאמנות הקסטילית כלפיו. עם הזמן החלו להתערב בנושא המעצמות ושארל החמישי, מלך צרפת, האפיפיור אורבנוס החמישי ופדרו הרביעי איחדו כוחות - כדי להציל את אראגון מלהספח לידי קסטיליה - שכירי חרב צרפתים ותיקים, ובראשם ברטרנד דו גיסקלין, נעו לספרד להפיל את פדרו, ולהסדיר במקומו את אנריקה.

פדרו ברח לגסקוניה וביקש עזרה אנגלית אשר הושלמה תחת הברית האנגלו-קסטיליאנית ב-22 ביוני 1362. תומכי אנריקה ובעלי בריתם הצרפתים הותקפו במהלך 1367 בידי כוח משלחת אנגלית תחת אדוארד, הנסיך השחור אשר הסדיר מחדש את פדרו לכס. שארל החמישי שלח את אנריקה חזרה לספרד עם עוד חיילים צרפתים, והתפתחה מלחמת אזרחים ארוכה. בסופו של דבר פדרו הובס והוצא להורג.

## ראו גם
* ממלכת קסטיליה
* אלפונסו האחד עשר, מלך קסטיליה
* ממלכת לאון

## קישורים חיצוניים

* 
* 

קטגוריה:פוליטיקאים ספרדים
קטגוריה:רקונקיסטה: אישים
קטגוריה:מונרכים שנרצחו
קטגוריה:קורבנות רציחות פוליטיות באירופה
קטגוריה:ילידי 1334
קטגוריה:נפטרים ב-1369
מרטינוס פלטמן

**מרטינוס פלטמן** (בהולנדית: **Martinus J. G. Veltman**, בהגייה אנגלית: **מרטינוס ולטמן**; 27 ביוני 1931 – 4 בינואר 2021) היה פיזיקאי הולנדי, שחלק את פרס נובל לפיזיקה בשנת 1999 עם חרארד 'ט הופט "על הבהרת המבנה הקוונטי של האינטראקציות האלקטרו-חלשות בפיזיקה".

## ביוגרפיה
מרטינוס פלטמן נולד ב-27 ביוני 1931 ב. אביו ושלושה מאחיו של פלטמן היו מורים בבית הספר המקומי. הוא החל ללמוד מתמטיקה ופיזיקה באוניברסיטת אוטרכט בשנת 1948. כנער היה לפלטמן עניין רב באלקטרוניקת רדיו. בשנת 1955 החל לעבוד במעבדות באמסטרדם. בשנת 1955 סיים פלטמן את התואר השני והתגייס לצבא למשך שנתיים. בשנת 1966 הפך לפרופסור באוטרכט. בתקופה זו החל פלטמן לעבוד גם ב-CERN. בשנים 1981–1996 עבד באוניברסיטת מישיגן.

נפטר ב-4 בינואר 2021.

## קישורים חיצוניים

* 
* 

קטגוריה:זוכי פרס נובל לפיזיקה
קטגוריה:פיזיקאים הולנדים
קטגוריה:זוכי פרס נובל הולנדים
קטגוריה:הולנדים חברי האקדמיה הלאומית למדעים של ארצות הברית
קטגוריה:חברי האקדמיה הרוסית למדעים
קטגוריה:סגל אוניברסיטת מישיגן
קטגוריה:אוטרכט: אישים
קטגוריה:בוגרי אוניברסיטת אוטרכט
קטגוריה:סגל אוניברסיטת אוטרכט
קטגוריה:הולנדים שנולדו ב-1931
קטגוריה:הולנדים שנפטרו ב-2021
קטגוריה:זוכי פרס דיראק
ז'יז'ונגוזאורוס

**ז'יז'ונגוזאורוס** (שם מדעי: *Zizhongosaurus*; מילולית: "לטאת זיז'ונג ") הוא סוג מוטל בספק של דינוזאור צמחוני מקבוצת הזאורופודים אשר חי בתחילת היורה בסין. הוא היה קרובם של הברפזאורוס והוולקנודון, והוא משויך למשפחת הוולקנודוניים. הוא נקרא ב-1983 בידי החוקר דונג ג'ה-מינג  על המקום בו נמצא בזיז'ונג שבסצ'ואן, סין.

## מחקר
הממצאים הידועים מדינוזאור זה התגלו בתצורת זיליוג'ינג , וכללו שלד יחיד שהורכב מעצם זרוע, מספר חוליות גב ומאגן ירכיים חלקי. המבנה של החוליות הסגיר שהיה זאורופוד, אך היה קטן יחסית לזאורופוד. הוא הגיע לאורך משוער של 9 מטרים, גובה של 2.5 מטרים ומשקל של 8 טונות. היה לו צוואר ארוך שעזר לו להגיע לצמרות עצים נמוכים.

בסוג זה נכלל מין אחד - *Zizonghosaurus chuanchengensis*. בהמשך החוקר לי קווי הכליל ב-1999 מין נוסף לסוג - *Zizhongosaurus huangshibanensis*. עם זאת חוקרים אחרים הגדירו את הסוג במבוטל מספק עקב מיעוט חומר במאובנים.

## קישורים חיצוניים

קטגוריה:וולקנודוניים
קטגוריה:דינוזאורים שחיו ביורה תחתון באסיה
קטגוריה:מאובני טקסונים שתוארו ב-1983
קטגוריה:טקסונים שנויים במחלוקת
בית הכנסת בטריאסטה

**בית הכנסת בטריאסטה** הוא בית כנסת הממוקם בעיר טריאסטה, צפון איטליה. בית הכנסת נבנה בראשית המאה העשרים, ומוכר עד היום כאחד מבתי הכנסת הגדולים באירופה.

## היסטוריה
בית הכנסת נבנה תחת שלטון אוסטריה, בין השנים 1908–1912, והוא נושא את סימן ההיכר של האדריכלים רוג'רו וארדואינו ברלם. בית הכנסת נחנך בשנת 1912 בנוכחות פקידי העירייה, והוא החליף את ארבעת בתי הכנסת הקטנים יותר (Scholae) שהיו קיימים בעבר, מאמצע המאה ה-18, ואשר התבססו על מודל אדריכלי נפוץ למדי בצפון-מזרח איטליה. חדרים מלבניים ובהם שורות ספסלים הפונים למרכז או למזרח. בפנים  היו מעוטרים ומרוהטים בעדינות ונראו צנועים ואנונימים מבחוץ.

בית הכנסת הגדול נועד לספק את הצורך הדתי של הקהילה ההולכת וגדלה, שהיו בה בשנת 1938 כמעט 6,000 חברים. להקמתו נערכה תחרות בינלאומית, אך ללא זוכה. בית הכנסת נסגר בשנת 1942 בעקבות  חוקי הגזע תחת המשטר הפשיסטי. הוא נהרס על ידי חוליות פשיסטיות ומאוחר יותר, במהלך הכיבוש הנאצי, שימש מחסן ליצירות אמנות וספרים שנתפסו מבתי היהודים. הפרוכות של הקהילה היו מוסתרות במחבוא בתוך הבניין, ולכן לא נגנבו. עם סיום המלחמה שב בית הכנסת לפעול. כיום הוא מוכר כאחד ממקומות התפילה הגדולים והחשובים ביותר ליהודים באירופה.

## פנים
גודלו ומבנהו של הבניין מגדירים אותו בבירור כבית כנסת של תקופת האמנציפציה, בו חדר התפילה המרכזי, מחולק לשלושה חלקים. מעל הארון, משלושה צדדים, ישנה מרפסת שבמקור נועדה לשמש כעזרת נשים, אך כיום, בשל סיבות ביטחוניות ובשל מספר המתפללים המצומצם, אינה משמשת. בגלריה זו, מעל דלת הכניסה, יש אורגן גדול עם צינורות ממוסגרים במגן דוד. מבנה זה השתלב בהצלחה בסגנונות ארכיטקטוניים שונים, שמהותם מיוצגת על ידי ארבעה עמודי שיש חזקים התומכים בכיפה מרכזית מרשימה.

## ראו גם
* יהדות טריאסטה

## קישורים חיצוניים

* 

טריאסטה
קטגוריה:טריאסטה: מבנים
קטגוריה:יהדות טריאסטה
חיואניה

**חֶיואניה** (שם מדעי: *Heyuannia*; מילולית: "מחה-יו'אן "', בעבר נקרא *Ajancingenia* ו-*Ingenia*) הוא סוג של דינוזאור בן משפחת האובירפטוריים שחי בתור הקרטיקון לפני 70 עד 66 מיליון שנה מזמננו. המאובנים שלו התגלו בתצורת דלנגשאן  שבגואנגדונג ב. הוא נקרא בידי החוקר לו ג'ונצ'נג  ב-2002 על שם העיר לידה התגלה. ממצאים נוספים שלו התגלו במונגוליה, כשחלקם נחשבים לממצאי אובירפטור. בעבר נקרא **אג'נכינגניה** ו**יינגניה**.

חיואניה היה דינוזאור באורך 1.5 מטר ומשקל מוערך של 20 קילוגרם. הוא היה בעל כיפת גולגולת נוקשה אך קצרה, טפרים חדים על גפיו הקדמיות וגפיים חזקות שעזרו לו לנוע במהירות. הוא היה חסר שיניים אך בעל מקור גדול ומעוקל דומה למקור תוכי שעזר לו לפצח דברים קשים כמו קונכיות ועצמים נוספים. ככל הנראה הוא היה מכוסה נוצות לאורך גופו.

נמצאו מספר תטולות של הדינוזאור שחי בקובץ גדול ברחבי מדבר גובי וסין הקדומה. הוא היה כנראה אוכל כל מהיר שנע בקבוצות קטנות. דינוזאור זה נכחד בהכחדת הקרטיקון הגדולה לפני 66 מיליון שנה.

## קישורים חיצוניים

קטגוריה:אובירפטוריים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-2002
אוברלנד פארק

**אוברלנד פארק** (באנגלית: **Overland Park**) היא העיר השנייה בגודלה בקנזס שבארצות הברית המהווה למעשה פרבר של קנזס סיטי. נכון לשנת 2019, אוכלוסיית העיר משוערת כ-195,000 תושבים.

לאוניברסיטת קנזס יש קמפוס הפועל בעיר.

## היסטוריה
ההתיישבות באזור החלה עוד בשנת 1905. ההתיישבות הוכרזה כעיר בשנת 1960 כאשר בשנה זו התגוררו בעיירה כ-28,000 תושבים. מספר התושבים צמח באופן משמעותי בעשורים שלאחר מכן, ובשנת 1990 התגוררו באוברלנד פארק כבר כ-111,000 תושבים.

ב-13 באפריל 2014 התרחש אירוע ירי במרכז הקהילה היהודית בעיר שבמהלכו נרצחו כשלושה אנשים.

## פוליטיקה
מועצת העיר מורכבת מכ-13 חברים אשר נבחרים אחת לארבע שנים. העיר מחולקת לשישה מחוזות בחירה כאשר מכל מחוז נבחרים כשני נציגים. הנציג ה-13 הוא ראש העיר אשר נבחר על ידי כלל התושבים.

## קישורים חיצוניים

* 
* 

קטגוריה:קנזס: ערים
קטגוריה:יישובים שהוקמו ב-1960
עציון מוסאי

**עציון מוסאי** (נולד ב-18 ביוני 1982) הוא פזמונאי, מלחין ואושיית רשת ישראלי. הוא אחראי על להיטים רבים בסגנון ים תיכוני. מוסאי כותב ומלחין שירים למיטב זמרי ישראל ובין היתר כתב שירים לאייל גולן, ליאור נרקיס, עופר לוי, ישי לוי וקובי פרץ.

## יצירות מוזיקליות
מוסאי הוא כותב פורה. הוא כתב והלחין שירים רבים. הוא החל לכתוב בשנת 2012. בשנת 2013 כתב את שירו "תשארי לנצח" שהלחין דן סמרא וביצע רון שובל.

בהמשך כתב למאור אדרי את "הלבד שנשאר" עם מאור אדרי ואת "זאת הדרך שלי" כתב עם זהר גהא. בשנת 2014 כתב את "ליבי שלך" שיר הנושא ושם אלבומו של עופר לוי. לקובי פרץ כתב מספר שירים, יחד עם המעבד המוזיקלי אלי קשת ביניהם את השירים "Feel the Magic" ואת "רחוק אבל אוהב". לישי לוי כתב את השיר "לבדי" שהלחין מוטי אוחיון.

לליאור נרקיס כתב מוסאי, והלחין את השיר "זייפי לי אהבה" עם זהר גהא ואת השיר "עכשיו" כתב בשיתוף אלי קשת, בלדה רומנטית שיצאה כסינגל וזכתה לצפיות רבות. ליניב בן משיח כתב את השיר "בי רק תן אמונה" ואת "מברוק עליק", לאלבומו "השגחה מהשמיים". לאייל גולן כתב את "מקום אחר" לאלבומו הפוך מהיקום שזכה לצפיות רבות ביוטיוב. לחיים ישראל כתב את "ה' כל יכול", דואט עם קובי פרץ ואת השיר "טעיתי" (עם אלי קשת) ללחן של רביב בן-מנחם. הוא הלחין עם ערן קאשי את השיר "הלוואי שיכולתי לומר", שביצעה נועה קירל בסדרת הטלוויזיה כפולה למילים של יובל ברגר.

## פעילות ברשת
למוסאי מעל 30,000 עוקבים בפייסבוק והוא מעלה תכנים הומוריסטים לרשת שמשותפים בדפי פייסבוק אשר הפכו לוויראלים. הסטטוסים קיבלו אזכורים בערוצי טלוויזיה רבים.

## חיים אישיים
מוסאי נולד בתל אביב למיכל ושמשון מוסאי. המשפחה עברה ליבנה. מוסאי למד בבית הספר התיכון אמי"ת. מוסאי הוא יתום צה"ל. אביו , קצין בחיל הקשר והתקשוב נפטר במהלך שירותו הצבאי. לזכרו כתב את השיר "אבא" שביצע ליאור מיארה ללחן של מאור תיתון.

הוא נשוי לחופית ולהם שלוש בנות.

## קישורים חיצוניים

## הערות שוליים

קטגוריה:פזמונאים ישראלים
קטגוריה:פזמונאים כותבי עברית
קטגוריה:פזמונאים יהודים
קטגוריה:מוזיקה מזרחית
קטגוריה:יבנה: אישים
קטגוריה:פעילי אינטרנט ישראלים
קטגוריה:יתומי צה"ל
קטגוריה:ישראלים שנולדו ב-1982
גילמורוזאורוס

**גילמורוזאורוס** (שם מדעי: *Gilmoreosaurus*; מילולית: "הלטאה של צ'ארלס ו. גילמור ") הוא סוג של דינוזאור אורניתופוד הקרוב להדרוזאוריים שחי באסיה של הקרטיקון לפני 96 מיליון שנה מזמננו במשך הקנומן.

המאובנים של הגילמורוזאורוס התגלו במונגוליה הפנימית שבסין בתצורת אירן דבאסו  וממצאים נוספים התגלו באוזבקיסטן. במראהו הדינוזאור מזכיר את הבקטרוזאורוס ממונגוליה ושניהם, למרות דמיונם להדרוזאורים, השתייכו לקבוצה קרובה - דמויי הדרוזאורים.
## מאפיינים
סוג זה שתואר ב-1979 בידי מייקל ברט-סורמן הגיע לאורך של 6.2 מטרים ולמשקל מוערך של 1.2 עד 3.6 טונות בקירוב. פיו היה שטוח ורחב כמו מקור ברווז והיה חסר שיניים קדמיות אלא שורת שיניים טוחנות מאחורי הלחיים. ייתכן שהיה בעל איבר תהודה כלשהו מעל הלסת העליונה. הוא הילך על ארבע רגליים, אך היה יכול לנוע על שתיים כדי לרוץ מהר, משתמש בזנבו הארוך ליציבה. על חלק מהמאובנים התגלו גידולים סרטניים, מהם כנראה מתו בעליהם.

הוא התקיים לפני 96 מיליון שנה במזרח אסיה במישורי הצפה שכיסו את מונגוליה ואוזבקיסטן. לצידו נמצאו דינוזאורים כמו הבקטרוזאורוס ומספר תרופודים כמו גיגנטורפטור, תריזינוזאוריים והטורף הגדול אלקטרוזאורוס.

## קישורים חיצוניים

קטגוריה:בעלי חיים שתוארו ב-1979
קטגוריה:טקסונים שתוארו בידי מייקל ק. ברט-סורמן
קטגוריה:דמויי הדרוזאורים
קטגוריה:דינוזאורים שחיו בקרטיקון עליון באסיה
אוליית'ה

**אוליית'ה** (באנגלית: **Olathe**) היא העיר הרביעית בגודלה בקנזס שבארצות הברית המהווה למעשה פרבר של קנזס סיטי. נכון לשנת 2019, אוכלוסיית העיר משוערת כ-140,000 תושבים.

מבחינה כלכלית, המעסיקים המרכזיים בעיר הם החברות גרמין והאניוול, וכן מערכות החינוך והרפואה המקומיות.

## היסטוריה
ההתיישבות באזור החלה בשנת 1857. המתיחות הבין-גזעית ששררה באותה העת בארצות הברית הובילה בין השאר גם למהומות אלימות באות' בשנויה הראשונות. מהומות אלו נרגעו עם פרוץ מלחמת האזרחים האמריקנית בשנת 1861. בשנות המלחמה פעל בעיר בסיס של צבא האיחוד. בשנת 1862 צבא הקונפדרציה ניסה לכבוש את העיר ללא הצלחה.

בשנות ה-50 של המאה ה-20 נסללה מערכת כבישים חדשה שקישרה את העיר לקנזס סיטי וגרמה לצמיחה מואצת בעיר.

## קישורים חיצוניים

* 
* 

קטגוריה:קנזס: ערים
קטגוריה:יישובים שהוקמו ב-1857
טמפה (אריזונה)

**טמפה** (באנגלית: **Tempe**) היא העיר השמינית בגודלה באריזונה שבארצות הברית המהווה למעשה חלק מן המטרופולין של פיניקס. נכון לשנת 2019, אוכלוסיית העיר משוערת כ-195,000 תושבים.

בעיר שוכן אחד הקמפוסים של אוניברסיטת המדינה של אריזונה.

## היסטוריה
תושבי הוהוקם התגוררו באזור טמפה עוד במהלך המאה ה-15. ההתיישבות המערבית באזור החלה באמצע המאה ה-19. עד שנות ה-60 של המאה ה-20 אפרו-אמריקאים יכלו לעבוד בעיר, אך עודדו אותם שלא לגור בה. השחורים הראשונים שקנו נכס בעיר עשו זאת רק בשנת 1965.

## ערים תאומות
* 
* 
* 
* 
* 
* 
* 

## קישורים חיצוניים

* 
* 

קטגוריה:אריזונה: ערים
קטגוריה:יישובים שהוקמו ב-1892
הלוציגניה

**הלוציגניה** (שם מדעי: *Hallucigenia*) הוא סוג של חסר חוליות נכחד שלכאורה חי בראשית הפלאוזואיקון במשך הקמבריון, לפני שרוב החולייתנים התפתחו, חלק מהתופעה הנטענת המכונה הפיצוץ הקמבריוני. נטען שהמאובנים שהשתמרו מיצור מוזר זה התגלו בפצלי ברג'ס שבקולומביה הבריטית, קנדה וכן מממצאים מאתר המאובנים בצ'נגג'יאנג שבסין, והוא הוגדר ב-1977 בידי הפלאונטולוג האנגלי סיימון קונווי מוריס, כשפירוש השם הוא: "הזיה", משום שבשחזור שביצע מוריס נע היצור על קוצים שבלטו מבטנו. קודם לכן הוגדר כמין של היצור הקרוב קנדיה (*Canadia*) בידי צ'ארלס דוליטל וולקוט. הסוג הכיל 3 מינים שונים בגודל ובצורה.

בספרו חיים מופלאים מתייחס הפלאונטולוג סטיבן ג'יי גולד מסגל אוניברסיטת הרווארד לשחזור שביצע סיימון קונווי מוריס להלוציגניה ב-1997, וכתב שהשחזור "כל כך מוזר, קשה כל כך לדמיין כבעל חיים הפועל ביעילות". גולד העלה השערה שההלוציגניה עשויה להיות "נספח מורכב של יצור גדול יותר, שעדיין לא נחשף". רק מאוחר יותר הוכיחו הפלאונטולוגים לארס רמסולד (Lars Ramskold) וחוֹאוּ שְׂייֵנְגוָאנְג שבשחזור של קונווי מוריס הוא הפך את בעל החיים, כששחזר אותו כך שהקוצים על גבו הפכו לרגליים מוזרות, וכי ההלוציגניה השתייכה כנראה למערכה נושאי ציפורניים.

יצור זה שונה ממרבית בעלי החיים המודרניים, ובעבר נחשב לתולעת רב-זיפית  אך כיום משויך לקבוצה לובופודיה בה כלולים התולעים נושאות הציפורניים ואולי גם פרוקי הרגליים המודרניים. הוא היה קטן ביותר באורך של 0.5 עד 5.5 ס"מ בלבד. המבנה שלו היה מוזר מאוד ודמה באופן שטחי לרב-רגליים בעל "שיירה" של רגליים פרוקות בעלות סעיפים עליהם לאורך גופו ומעליו התנשאו זיזים ארוכים פרוקים משני הצידיים. הראש כמעט בלתי נראה בשל צורתו המוארכת עם מבנה עיניים פשוטות ביותר ו"לסתות לחי" הקרובות לבטן. יצור מוזר זה אולי ניזון כאוכל רקבובית בדומה לשלשולים ולקיפודי ים או שיכל לצוד בעזרת זרועות פרימיטיביות. קשה לחקור אותו עקב האיברים המיקרוסקופיים המוזרים שהשתמרו לו. בנוסף מספר איברים שנראו אצלו התבררו ככתמים נוזליים שהשתמרו במאובנים.

אף על פי שקשה לתאר אותו הוא ידוע ממעל 100 מאובנים משומרים שהתגלו בפצלי ברג'ס וכמה עשרות מאובנים מאתר המאובנים בצ'נגג'יאנג. ככל הנראה היה זה יצור מצליח בתקופתו בימים הקדומים של הקמבריון.

## גלריה

Burgess scale2.png|הלוציגניה בהשוואה ליצורים אחרים מהקמבריון
H. sparsa.jpg|איור אפשרי של *Hallucigenia sparsa*


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:לובופודיה
קטגוריה:בעלי חיים שחיו בקמבריון באמריקה הצפונית
קטגוריה:בעלי חיים שחיו בקמבריון באסיה
קטגוריה:מאובני טקסונים שתוארו ב-1977
קטגוריה:טקסונים שהתפתחו בקמבריון
יויצ'ירו נאמבו

**יויצ'ירו נאמבו** (ביפנית: **南部 陽一郎.**; 18 בינואר 1921 – 5 ביולי 2015) היה פיזיקאי אמריקאי-יפני, שזכה בפרס נובל לפיזיקה בשנת 2008 יחד עם מקוטו קובאיאשי וטושיהידה מסקאווה על "גילוי מקור הסימטריה השבורה שחוזה את קיומן של לפחות שלוש משפחות של קווארקים בטבע". עסק בעיקר בפיזיקת חלקיקים. כיהן כפרופסור באוניברסיטת שיקגו.

## ביוגרפיה
יויצ'ירו נאמבו נולד ב-18 בינואר 1921 בטוקיו. לאחר לימודיו התיכוניים, למד נאמבו פיזיקה באוניברסיטת טוקיו. בשנת 1942 סיים נאמבו את התואר הראשון ואת הדוקטורט בשנת 1952. באותה השנה החל ללמד באוניברסיטת פרינסטון. בשנת 1954 החל נאמבו ללמד באוניברסיטת שיקגו, שם הפך לפרופסור בשנת 1958. בשנת 1970 הפך נאמבו לאזרח אמריקאי.

נאמבו נפטר ב-5 ביולי 2015 במחוז אוסקה בגיל 94 כתוצאה מהתקף לב.

## פרסים והוקרה
* מסדר התרבות - 1978
* המדליה הלאומית למדעים - 1982
* מדליית מקס פלאנק - 1985
* פרס דיראק - 1986
* פרס וולף - 1995
* מדליית בנג'מין פרנקלין - 2005
* פרס נובל לפיזיקה - 2008

## קישורים חיצוניים

* 
* 

קטגוריה:זוכי פרס נובל לפיזיקה
קטגוריה:פיזיקאים אמריקאים
קטגוריה:פיזיקאים יפנים
קטגוריה:מהגרים מיפן לארצות הברית
קטגוריה:זוכי המדליה הלאומית למדעים
קטגוריה:יפנים חברי האקדמיה הלאומית למדעים של ארצות הברית
קטגוריה:זוכי פרס נובל יפנים
קטגוריה:זוכי פרס נובל אמריקאים
קטגוריה:בוגרי אוניברסיטת טוקיו
קטגוריה:סגל אוניברסיטת שיקגו
קטגוריה:סגל אוניברסיטת טוקיו
קטגוריה:זוכי פרס וולף לפיזיקה
קטגוריה:זוכי פרס דני היינמן לפיזיקה מתמטית
קטגוריה:יפנים שהופיעו ברשימת טיים 100
קטגוריה:מעוטרי מסדר התרבות
קטגוריה:יפנים שנולדו ב-1921
קטגוריה:יפנים שנפטרו ב-2015
קטגוריה:זוכי פרס דיראק
קטגוריה:זוכי מדליית בנג'מין פרנקלין
איסאמו אקאסאקי

**אִיסָאמוּ אָקַאסָאקִי** (ביפנית: **赤崎 勇.**; 30 בינואר 1929 – 1 באפריל 2021) היה מהנדס ופיזיקאי יפני, שזכה בפרס נובל לפיזיקה בשנת 2014 יחד עם הירושי אמאנו ושוג'י נקמורה על "המצאת ה-LED כחולה יעילה, שאפשרה ייצור מקורות אור לבן בהירים וחוסכי אנרגיה".

הזכייה בנובל לוותה בביקורות. כיוון שוועדת הנובל התעלמה לחלוטין מעבודותיהם של הרברט פאול מארושקה וואלי רהינס, שפיתחו הדיודה הכחולה הראשונה בפועל וכן ממאמצי הפיתוח הנרחבים של ניק חולונייק ואולג לוסב, שהובילו לפיתוח דיודת ה-LED הראשונה.

## ביוגרפיה
איסאמו אקאסאקי נולד ב-30 בינואר 1929 במחוז קגושימה. סיים את לימודיו באוניברסיטת קיוטו בשנת 1952. בשנת 1964 סיים גם תואר באלקטרוניקה.

## פרסים והוקרה
* מסדר השמש העולה - 2002
* פרס קיוטו - 2009
* מסדר התרבות - 2011
* פרס נובל לפיזיקה - 2014
* פרס צ'ארלס סטארק דרייפר - 2015
* פרס המלכה אליזבת להנדסה -2021

## קישורים חיצוניים

* 
* 

## הערות שוליים

קטגוריה:זוכי פרס נובל לפיזיקה
קטגוריה:פיזיקאים יפנים
קטגוריה:זוכי פרס נובל יפנים
קטגוריה:מעוטרי מסדר השמש העולה
קטגוריה:מעוטרי מדליית הכבוד (יפן)
קטגוריה:זוכי פרס צ'ארלס סטארק דרייפר
קטגוריה:עמיתי IEEE
קטגוריה:זוכי פרס המלכה אליזבת להנדסה
קטגוריה:מעוטרי מסדר התרבות
קטגוריה:זוכי פרס נובל לשנת 2014
קטגוריה:יפנים שנולדו ב-1929
קטגוריה:יפנים שנפטרו ב-2021
אנתוני לגט

**אנתוני ג'יימס לגט** (באנגלית: **Anthony James Leggett**; 26 במרץ 1938 – 8 במרץ 2026) היה פיזיקאי אמריקאי-אנגלי, שחלק את פרס נובל לפיזיקה בשנת 2003 עם ויטאלי גינזבורג ואלכסיי אבריקוסוב "על תרומה חלוצית לתאוריה של מוליכי על ונוזלי על".

לגט היה חבר באקדמיה האמריקאית הלאומית למדעים, באקדמיה הרוסית למדעים, ב ובאקדמיה האמריקאית לאמנויות ולמדעים.

## ביוגרפיה
אנטוני לגט נולד ב-26 במרץ 1938 בלונדון למשפחה קתולית. בדצמבר 1954 החל ללמוד באוניברסיטת אוקספורד, שם למד את התואר הראשון והשני. בשנים 1964–1965 לגט לימד באוניברסיטת אילינוי באורבנה-שמפיין. בהמשך לימד גם באוניברסיטת הרווארד. בשנים 2006–2016 לגט לימד באוניברסיטת ווטרלו.

נפטר ב-8 במרץ 2026.

## קישורים חיצוניים

* 

קטגוריה:זוכי פרס נובל לפיזיקה
קטגוריה:זוכי פרס נובל אמריקאים
קטגוריה:פיזיקאים אמריקאים
קטגוריה:פיזיקאים אנגלים
קטגוריה:אנגלים ממוצא אירי
קטגוריה:מהגרים מבריטניה לארצות הברית
קטגוריה:זוכי פרס נובל אנגלים
קטגוריה:זוכי פרס נובל אירים
קטגוריה:עמיתי החברה המלכותית
קטגוריה:אבירים מפקדים במסדר האימפריה הבריטית
קטגוריה:זוכי פרס וולף לפיזיקה
קטגוריה:חברי האקדמיה הלאומית למדעים של ארצות הברית
קטגוריה:חברי האקדמיה הרוסית למדעים
קטגוריה:בוגרי אוניברסיטת אוקספורד
קטגוריה:סגל אוניברסיטת ווטרלו
קטגוריה:סגל אוניברסיטת אילינוי באורבנה-שמפיין
קטגוריה:אנגלים שנולדו ב-1938
קטגוריה:אמריקאים שנולדו ב-1938
קטגוריה:אמריקאים שנפטרו ב-2026
טורפדו מוסקבה במפעלים האירופיים

**מועדון הכדורגל [[טורפדו מוסקבה]]** הוא מועדון כדורגל רוסי ממוסקבה, שהתמודד במפעלים האירופיים במשך עשרות שנים והיה מועדון הכדורגל הסובייטי הראשון להתמודד במפעלים האירופיים, לצד דינמו קייב כשעשה זאת בעונת 1966/1967. עם זאת הופעתו האחרונה באירופה הייתה במסגרת הסיבוב השני של גביע אופ"א בעונת 2003/2004.

הישג השיא במפעלים האירופיים הוא העפלה לרבע גמר שלוש פעמים, פעמיים בגביע המחזיקות (1967/1968, 1986/1987) ופעם אחת בגביע אופ"א (1990/1991).

## משחקים

## סטטיסטיקה

## קישורים חיצוניים
* 
* טורפדו באתר אופ"א
* 55 лет назад «Торпедо» стал первым нашим клубом, сыгравшим в Кубке чемпионов. С соперником очень не повезло // לפני 55 שנה הפך טורפדו למועדון הסובייטי הראשון ששיחק בגביע האלופות. כתבת תסקיר 

## הערות שוליים

קטגוריה:טורפדו מוסקבה
צסק"א
צסק"א
ישראל רגארדי

**ישראל רגארדי** (באנגלית: **Israel Regardie**; 17 בנובמבר 1907 – 10 במרץ 1985) היה סופר ומיסטיקן אנגלי. אשר הוציא לאור חמישה עשר ספרים בנושאים של תורת הנסתר, אלכימיה, מאגיה וקבלה.

## ביוגרפיה
ישראל רגארדי נולד ב-17 בנובמבר 1907, בלונדון. הוריו היו יהודים שהגרו מאוקראינה. ב-1921, רגארדי והוריו עברו לארצות הברית, שם השתקעו בוושינגטון די. סי. רגארדי החל להביע עניין במשנתה של הלנה בלוואצקי, ולאחר מכן התחיל להתעמק בכתבים הינדואיסטים כמו האופנישדות והבהגווד גיטא, ובטקסטים בודהיסטים כגון המילינדה פנהא והדהמפאדה. הוא רצה להיות צייר, ולכן הלך ללמוד בבית ספר לאומנות בפילדלפיה. בתקופתו בוושינגטון, קרא רגארדי את אחד הספרים של אליסטר קראולי, ומאוד התרשם. הוא שלח מכתב לקראולי, וקיבל מענה כשמונה חודשים לאחר מכן. בסביבות 1927, קרא רגארדי את "ספר החוק" שכתב קראולי.

באוקטובר 1928, הפליג רגארדי לפריז, בתקווה ללמוד באופן אישי וישיר מאליסטר קראולי. ב-1929, שב רגארדי לאנגליה, שוב על מנת להיות בחברתו של קראולי. ב-1932, הוציא רגארדי לאור את ספרו A Garden of Pomegranates, ספר שעוסק בקבלה. ב-1934, הוא הצטרף למסדר כוכב הבוקר.

ב-1937, החליט רגארדי לשוב לארצות הברית, תשע שנים לאחר שהוא עזב. ב-1938, רגארדי הוציא לאור את ספרו The Philosopher's Stone, ספר שעסק באלכימיה.

לאחר כניסתה של ארצות הברית למלחמת העולם השנייה, התגייס רגארדי לצבא האמריקאי, בו הוא שירת בין השנים 1942–1945.

רגארדי האמין שישו מעולם לא באמת היה קיים, ושכל המיתוס הקשור אליו נלקח מסיפורו של האל המצרי אוזיריס. עם זאת, הוא התעניין מאוד במיסטיקה הנוצרית, וב-1946, הוציא רגארדי לאור את הספר The Romance of Metaphysics שדן בהרחבה באסכולות של המיסטיקה הנוצרית.

ב-1947 עבר רגארדי ללוס אנג'לס, שם החל לעסוק בכירופרקטיקה.

בשנות ה-50 החל רגארדי להתנסות בסמים פסיכואקטיביים, בעיקר בקנאביס ו-LSD.

ב-1970, רגארדי הוציא לאור ספר ביוגרפי שעוסק בחייו של אליסטר קראולי.

ב-1980, יצא לאור ספרו של רגארדי, "Ceremonial Magic: A Guide to the Mechanisms of Ritual", הן בבריטניה והן בארצות הברית. ספר זה עוסק במאגיה.

ב-1983, טייל רגארדי בפיג'י, אוסטרליה וניו זילנד. ב-1984, ביקר רגארדי בהוואי, ואף שקל לעבור לגור שם.

ב-10 במרץ 1985, נפטר ישראל רגארדי מהתקף לב.

## לקריאה נוספת

## הערות שוליים

## קישורים חיצוניים

קטגוריה:מיסטיקנים
קטגוריה:סופרים אנגלים
קטגוריה:בריטים שנולדו ב-1907
קטגוריה:בריטים שנפטרו ב-1985
קטגוריה:יהודים אנשי הכוחות המזוינים של ארצות הברית במלחמת העולם השנייה
גרנוזאורוס

**גרנוזאורוס** (שם מדעי: *Geranosaurus*; מילולית: "לטאת עגורן/מנוף") הוא סוג של דינוזאור בעל אגן דמוי עוף שחי בתור היורה בדרום אפריקה שלפני 190 עד 182 מיליון שנה. הוא תואר ב-1911 בידי החוקר הסקוטי הדרום-אפריקאי רוברט ברום, וקיבל את שמו עקב המבנה המוזר של הרגליים האחוריות שהתגלו שהזכירו מנוף. המין היחיד בסוג - **Geranosaurus atavus** פירושו: "עתיק".

זהו אחד מראשוני הדינוזאורים שהיו בעלי אגן דמוי עוף, והוא ידוע רק ממעט שרידים של הגולגולת, כמה צלעות, חוליות ושיניים בודדות, כל אלה התגלו מחפירות מ-1871 בתצורת קלרנס  שבדרום אפריקה. עם זאת מחמת מיעוט הממצאים הוא נחשב לטקסון מוטל בספק שאיננו רלוונטי.

דינוזאור זה הגיע לגובה 0.9 מטר ולאורך 1.5 מטר. הוא דמה במראהו להטרודונטוזאוריים, ואולי השתייך אליהם. לא ברור ממבנה שיניו אם היה אוכל צמחים כמו מרבית בעלי האגן דמוי העוף או שהיה אוכל כל כמו המינים המוקדמים בקבוצה.

## קישורים חיצוניים

קטגוריה:בעלי אגן דמוי עוף
קטגוריה:דינוזאורים שחיו ביורה תחתון באפריקה
קטגוריה:מאובני טקסונים שתוארו ב-1911
קטגוריה:טקסונים שנויים במחלוקת
קטגוריה:טקסונים שהתפתחו ביורה תחתון